TÁJÉKOZTATÓ

Kedves Hallgatók!

Az alábbiakban néhány hasznos információt osztanék meg veletek a 2014/2015-ös tanév tavaszi félévének rendszeres szociális ösztöndíj pályázatához. Kérek mindenkit, hogy figyelmesen nézze át a szükséges igazolások listáját, ezzel saját és a Kari Ösztöndíj Bizottság munkáját is megkönnyítve.

**A rendszeres szociális ösztöndíjról:**

Rendszeres szociális ösztöndíjra pályázatot az a hallgató nyújthat be, aki **nappali tagozaton, államilag támogatott képzésben** vesz részt.

**A pályázatot leadni, abban az esetben tudod, ha büntetőjogi felelősséged tudatában kijelented, hogy a fenti adatok a valóságnak megfelelnek!**

**Ami az érvényes pályázat benyújtásához szükséges:**

* **1 hónapnál nem régebbi önkormányzati igazolás a kérelmezővel egy háztartásban élő személyekről** (2015. január 1-től elfogadjuk)

**Az igazolást legkésőbb a rendes leadási idő végéig le kell adni. Hiánypótlási időszakban ezek feltöltésére nincs lehetőség a hallgató pályázatát elutasítjuk. Fellebbezésre ez esetben nincs lehetőség!**

**A rendszeres szociális ösztöndíj kategóriái:**

* A mindenkori hallgatói normatíva 20% -nak (jelenleg 23.800 Ft) megfelelő havi összegű szociális támogatásra jogosultak : „A” kategória
* A mindenkori hallgatói normatíva 10% -nak (jelenleg 11.900 Ft) megfelelő havi összegű szociális támogatásra jogosultak : „ B” kategória
* Akik egyik kategóriába sem férnek bele, azok pontozás alapján kaphatnak valamilyen összegű szociális ösztöndíjat.

**Mind a három esetben csak akkor jogosult a hallgató a támogatásra, ha a Kari Ösztöndíj Bizottság (továbbiakban: KÖB) által meghatározott rendszeres szociális támogatás ponthatárát elérte!**

* Az „A” kategóriára az a hallgató jogosult aki:
* fogyatékossággal élő vagy egészségi állapota miatt rászorult
* munkaképességét elvesztette és ez az állapot egy éve tart vagy előreláthatólag még legalább egy legalább 67%-ban évig fennáll
* legalább egy saját gyermeke van
* ápolási díjban részesül
* legalább 2 eltartott testvére van (nagycsaládos), vagy 2 kiskorú gyermek gyámja
* árva (25 éves korig)
* akit korábban tartós vagy átmeneti nevelésbe vettek
* hátrányos helyzetű, és szülei legmagasabb iskolai végzettsége általános iskola 8. osztálya vagy annál kevesebb (halmozottan hátrányos helyzetű)
* vele egy háztartásban élő 2 vagy több hozzátartozójának (eltartóján/eltartóin kívül) jövedelme nem éri el a havi minimálbért (fejenként)
* A „B” kategóriára az a hallgató jogosult, aki:
* hátrányos helyzetű, akit középiskolai tanulmányai alatt a jegyző védelembe vett, illetve aki után gyermekvédelmi támogatást folyósítottak illetve erre jogosult (a jegyző kiállít egy papírt, hogy jogosult lenne, de ha valamely oknál fogva nem kapott, kérdezzetek rá, jövedelemalapon ítélik meg)
* gyámsága nagykorúsága miatt szűnt meg
* félárva (25 éves korig)
* azoknak a külföldi hallgatóknak, akik a kétoldalú nemzetközi szerződés, illetve törvény alapján vesznek részt államilag támogatott alap-, mester vagy osztatlan képzésben: **MÖB ösztöndíjasok, Status törvény alapján miniszteri ösztöndíjra jogosult hallgatók!** (A részükre megítélt rendszeres szociális támogatás összege nem lehet kevesebb a hallgatói normatíva 10 %-nál.)

**Kitöltési segédlet**

A pályázati felületen megfelelő helyen minden adatot jelölni kell, ami a hallgatóra vonatkozik, melyet igazolással kell megerősíteni, és csak akkor tudjuk elfogadni, illetve beszámítani!

**A külföldi** nyelvű igazolások mellé kérjük a **hivatalos vagy saját fordítású igazolás** feltöltését. Fordítás nélkül nem áll módunkban az igazolást elfogadni!

NAV igazolásoknál 2013-ra vonatkozó igazolásokat fogadunk el.

Az öneltartási nyilatkozatot, akár a kérvényezőé akár a testvéré, minden esetben a közjegyző hitelesíti, különben nem áll módunkban elfogadni.

**Az 1 hónapnál nem régebbi igazolásokhoz 2015. január 1-től számítva elfogadjuk az igazolásokat.**

A pályázás a <https://neptun.elte.hu/> felületén keresztül fog történni. A pályázat az Ügyintézés/ Kérvények menüpontból elérhető.

A felület kezeléséhez készített **kitöltési** **útmutató-t**  mindenki tanulmányozza át!

 **Igazolások**

**JÖVEDELMI HELYZET IGAZOLÁSA**

* **Alkalmazott eltartó esetében:** 2 hónapnál nem régebbi, az utolsó legalább 3 hónap nettó átlagjövedelmét igazoló kereseti igazolás vagy előző havi munkabér igazolás.
* **Vállalkozó eltartó esetében:** NAV igazolás az előző évi jövedelemről és a vállalkozói igazolvány fénymásolata.
* **Őstermelő eltartó esetében:** NAV igazolás az előző évi jövedelemről. Továbbá az őstermelői igazolvány és az értékesítési betétlap fénymásolatát az őstermelő saját kezű aláírásával hitelesítve.

**Nettó jövedelmet** vesszük figyelembe, ezt kell a felületre is beírni.

Minden egy háztartásban élő keresőtől kell jövedelemigazolás.

- Ha van kereső testvér – attól is. A tanuló testvérek számába nem számít bele, de az egy főre jutó jövedelembe igen!

Kivétel: testvér öneltartói nyilatkozata (közjegyzői hitelesítéssel, 4 tanúval)

- Egy főre jutó jövedelembe az *özvegyi nyugdíj* is beleszámít! – nyugdíjszelvény vagy bankszámlakivonat fénymásolata (amiről a postás kifizeti) – 1 hónapnál nem régebbi

- *Ápolási díj* beleszámít – önkormányzati igazolás az ápolási díjra való jogosultságról, ill. annak összegéről.

AZ EGY HÁZTARTÁSBAN ÉLŐKRŐL SZÓLÓ 1 HÓNAPNÁL NEM RÉGEBBI ÖNKORMÁNYZATI IGAZOLÁST MINDEN ESETBEN KÖTELEZŐ FELTÖLTENI!

FONTOS! - 20.000 Ft alatti egy főre jutó jövedelem esetén **környezettanulmányt valamint a megélhetési források feltűntetését és igazolását kérjük.**

Amennyiben tudjátok, hogy 20.000 Ft alatti az egy főre jutó jövedelem célszerű a szocialis@barczihok.elte.hu-n felvenni a kapcsolatot a KÖB-bel, ezzel elkerülve a későbbi félreértéseket.

**LAKHATÁSI ADATOK IGAZOLÁSA**

**- KOLLÉGISTA**

* **ELTE kollégium** – A pályázat leadásával azonos havi kollégiumi befizetést igazoló számla, vagy a Gazdasági Hivatal igazolása a bentlakásról vagy őszi félévben a beköltözési nyilatkozat (kollégiumi belépő fénymásolása nem jó).

A korábbi félévben a következő igazolásokat fogadtuk el:

 elsős kollégisták elérési út : Neptun / Ügyintézés / Kérvények / Leadott kérvények fül - a kollégiumi
jelentkezéses kérvény melletti + jelre kell kattintani, majd Határozat megtekintése
Felsőéves kollégisták esetén:
kollegium.elte.hu oldalon : Jelentkezés menüpontban a jelen tanévi jelentkezésről hozott határozat képernyőképe (mivel ez nem tölthető le).

*Valószínűleg idén is ez kerül elfogadásra, erről még tájékoztatni fogunk benneteket a pályázási időszak előtt!*

* **Nem ELTE kollégium** – Bentlakásról, vagy befizetésről szóló 1 hónapnál nem régebbi igazolás (kollégiumi belépő fénymásolása nem jó).

**- ALBÉRLET** – (érvényes!) Albérleti szerződés (a pályázó neve szerepeljen rajta!)

**- EGYÉB** – pl. élettársnál: nyilatkozat és önkormányzati igazolás az egy háztartásban élőkről (ha az ideiglenes lakcím oda szól). FIGYELEM! Az 51/2007. Kormányrendelet 21. §. 1. pontjának *a)* bekezdése következőképp határozza meg az egyháztartásban élők fogalmát:

*„(…)21. § (1) A hallgató szociális helyzetének megítélésekor figyelembe kell venni*

*a) az egy lakásban életvitelszerűen együtt lakó, ott bejelentett vagy tartózkodási hellyel rendelkezők számát és jövedelmi helyzetét; (…)”*

Ahová be van jelentve a hallgató, az arra a lakcímre bejelentett személyeket is figyelembe kell venni, és jövedelmüket! Ami szükséges: 1 hónapnál nem régebbi önkormányzati igazolás az egy lakcímre bejelentett személyekről és jövedelemigazolás vagy nyugdíjszelvény vagy iskolalátogatási vagy hallgatói jogviszony igazolás vagy munkanélküli igazolás mindenkitől!!

* **BEJÁRÓ** –1 hónapnál nem régebbi bérlet (nem Budapest bérlet!) és a diákigazolvány két oldalának fénymásolata.

**KÉRVÉNYEZŐ ADATAI**

* **AZ ADOTT FÉLÉVBEN KEZDI MEG TANULMÁNYAIT**

- Ellenőrzés (jelenleg, mivel nincs keresztféléves képzésünk, így erre nem jár pont)

* **ÖNELTARTÓ** – **Közjegyző által hitelesített öneltartási nyilatkozat**, mely tartalmazza a kérvényező és a szülők nyilatkozatát arról, hogy általuk a pályázó semmilyen juttatásban nem részesül. Illetve megélhetési források igazolása: saját jogon kapott jövedelmekről szóló igazolások.

Figyelem! A minimálbér **60% -a (55.800 Ft)** alatti összjövedelem esetén a KÖB ellenőrzés céljából behívja a hallgatót.

**- GYERMEKÉT EGYEDÜL NEVELI**

* születési anyakönyvi kivonat
* özvegység esetén: halotti anyakönyvi kivonat
* válás esetén: bírósági határozat, gyerektartás összege (ha van), ezt is beszámítjuk az egy főre jutó jövedelembe
* különélés esetén: nyilatkozat a szülőktől 4 tanú aláírásával, lakcímigazolás az önkormányzattól az elköltözött szülőre vonatkozóan.

**- GYERMEKET NEVEL**

* születési anyakönyvi kivonat(ok)

**- ÁRVA**

* **Árva (25 év alatt)** – Halotti anyakönyvi kivonatok, valamint az árvaellátás összegéről szóló igazolás (Nyugdíjbiztosító által év elején kiküldött zöld színű „Tisztelt Ügyfelünk”! kezdetű).
* **Árva (25 év felett)** – Halotti anyakönyvi kivonatok.

**- FOGYATÉKOSSÁGGAL ÉLŐ VAGY EGÉSZSÉGI ÁLLAPOTA MIATT RÁSZORULT HALLGATÓ (legalább 67%-os munkaképesség vesztés)**

 – A fogyatékosság típusa szerint illetékes Országos Látás-, Hallás-, Mozgás-, Beszédvizsgáló Szakértői és Rehabilitációs Bizottság vagy a területileg illetékes Tanulási Képességet Vizsgáló Szakértői és Rehabilitációs Bizottság által kiadott igazolás; amennyiben a fogyatékosság később keletkezett: a területileg illetékes szak főorvos vagy az igazságügyi szakértő igazolása. Amennyiben szakigazgatási vagy szakértői szerv igazolása nem áll rendelkezésre, betegség vagy fogyatékosság típusa szerint illetékes szakorvos igazolása. Az igazolás nem lehet régebbi 3 hónapnál és tartalmaznia kell a fogyatékosság vagy betegség BNO kódját a 5/2003. (II.19.) ESZCSM rendelet mellékletében található táblázat alapján.

**- TARTÓS BETEG** – Kórházi zárójelentés és kontrollpapír, vagy a betegség típusa szerinti szakorvos igazolása, mely tartalmazza a következő felülvizsgálat időpontját és a betegség BNO kódját.

**- NAGYCSALÁDOS** – 2 vagy annál több ELTARTOTT testvére; vagy legalább 3 gyermeke van vagy legalább 2 kiskorú gyermek gyámja vagy eltartóin (eltartóján) **kívül** legalább két vele egy háztartásban élő személyre igaz, hogy havi jövedelme nem éri el a minimálbér összegét (fejenként). Kért igazolások a születési anyakönyvi kivonatok, iskolalátogatási igazolások, a testvérek munkanélküli igazolása, aki nem részesül támogatásban.

**- CSALÁDFENNTARTÓ** – Kérvényezőnek legalább egy saját gyereke van, vagy hozzátartozója után ápolási díjban részesül – saját gyerek születési anyakönyvi kivonata, vagy iskolalátogatási igazolása, 1 hónapnál nem régebbi önkormányzati igazolás az ápolási díjra való jogosultságról, ill. annak összegéről.

**- HALMOZOTTAN HÁTRÁNYOS HELYZETŰ** – Az a hallgató, akit a jegyző védelembe vett és/vagy eltartójának legmagasabb iskolai végzettsége legfeljebb 8 osztály. Rendszeres gyermekvédelmi támogatásról, vagy kedvezményekről szóló határozat vagy a jegyző igazolása a (korábbi tanulmányok alatti) védelembe vételről, és a szülők (eltartók) két tanú által hitelesített nyilatkozata, hogy tanulmányaikat legfeljebb az általános iskola 8. osztályán fejezték be.

**- TARTÓS NEVELÉSBE VETT HALLGATÓ** – Tartós nevelésbe vételről vagy a tartós nevelésbe vétel megszűnéséről szóló határozat vagy gyámügyi igazolás.

**- FÉLÁRVA**

* **Félárva (25 év alatt)** – Halotti anyakönyvi kivonat, valamint az árvaellátás összegéről szóló igazolás (Nyugdíjbiztosító által év elején kiküldött zöld színű „Tisztelt Ügyfelünk”! kezdetű).
* **Félárva (25 év felett)** – Halotti anyakönyvi kivonat.

**- HÁTRÁNYOS HELYZETŰ** – Az a hallgató, aki gyermekvédelmi támogatásban (régi neve) vagy gyermekvédelmi kedvezményben (új neve) részesült, vagy részesül. Szükséges dokumentum a rendszeres gyermekvédelmi támogatásról, vagy kedvezményekről szóló határozat, vagy a jegyző igazolása a (korábbi tanulmányok alatti) védelembe vételről.

- **GYÁMSÁGA NAGYKORÚSÁGA MIATT SZŰNT MEG** – A gyámság megszűnéséről szóló határozat (3 hónapnál nem régebbi).

- **ÁLLAMI GONDOZOTT**– Gyámhatóságtól igazolás (3 hónapnál nem régebbi).

**CSALÁDTAGOK:**

Minden esetben 1 HÓNAPNÁL NEM RÉGEBBI ÖNKORMÁNYZATI IGAZOLÁS AZ EGY HÁZTARTÁSBAN ÉLŐKRŐL!!! (lásd: 51/2007. Kormányrendelet 21. § (1) *a)* pont)

**- MUNKANÉLKÜLI, AKI MUNKANÉLKÜLI JUTTATÁSBAN RÉSZESÜL** – Munkaügyi központ 1 hónapnál nem régebbi igazolása. A juttatás összegét kérjük megjelölni, mert beleszámít az egy főre jutó jövedelembe.

**- MUNKANÉLKÜLI, AKI MÁR NEM RÉSZESÜL TÁMOGATÁSBAN** – Munkaügyi központ 1 hónapnál nem régebbi igazolása. Testvér esetén eltartottnak minősül, ezt beszámítjuk a testvérek számába.

- **NEM REGISZTRÁLT MUNKANÉLKÜLI –**1 hónapnál nem régebbi igazolás a helyi munkaügyi központtól, hogy nincs regisztrálva munkanélküliként és támogatásban sem részesül tőlük; valamint igazolás a helyi önkormányzattól, hogy tőlük sem kap szociális juttatást és NAV igazolás.

**- HÁZTARTÁSBELI** –1 hónapnál nem régebbi igazolás a helyi munkaügyi központtól, hogy nincs regisztrálva munkanélküliként és támogatásban sem részesül tőlük; valamint igazolás a helyi önkormányzattól, hogy tőlük sem kap szociális juttatást és NAV igazolás.

**- GYERMEKÉT EGYEDÜL NEVELI**, mert

* Özvegy – Halotti anyakönyvi kivonat, valamint özvegyi nyugdíjigazolás
* Elvált – Válási határozat
* Külön él – Közjegyző által hitelesített nyilatkozat.

**- ROKKANTNYUGDÍJAS/ ROKKANTSÁGI JÁRADÉKBAN RÉSZESÜLŐ**– Nemzeti Rehabilitációs és Szociális Hivatal NRSZH/ORSZI szakvélemény, valamint a Nyugdíjbiztosító által év elején kiküldött zöld színű „Tisztelt Ügyfelünk”! kezdetű nyugdíjigazolás.

**- REHABILITÁCIÓS JÁRADÉKBAN RÉSZESÜLŐ** – Nemzeti Rehabilitációs és Szociális Hivatal NRSZH/ORSZI szakvélemény, valamint a Nyugdíjbiztosító által év elején kiküldött zöld színű „Tisztelt Ügyfelünk”! kezdetű nyugdíjigazolás.

**- ÖREGSÉGI NYUGDÍJ** – Nyugdíjbiztosító által év elején kiküldött zöld színű „Tisztelt Ügyfelünk”! kezdetű nyugdíjigazolás.

**- TARTÓS BETEG** – Kórházi zárójelentés és kontrollpapír, vagy a betegség típusa szerinti szakorvos igazolása, mely tartalmazza a következő felülvizsgálat időpontját és a betegség BNO kódját.

**- TANULÓ HOZZÁTARTOZÓ** – Tanköteles korú diák: adott tanévre szóló iskolalátogatási igazolás. A nem tanköteles korú diákoktól: 1 hónapnál nem régebbi iskolalátogatási igazolás. Felsőoktatásban tanulók: a pályázat leadásával azonos félévre szóló hallgatói jogviszony igazolás. Fiatalabb testvér esetén születési anyakönyvi kivonat.

**- FOGYATÉKOSSÁGGAL ÉLŐ TESTVÉR** – A fogyatékosság típusa szerint illetékes Országos Látás-, Hallás-, Mozgás-, Beszédvizsgáló Szakértői és Rehabilitációs Bizottság, vagy a területileg illetékes Tanulási Képességet Vizsgáló Szakértői és Rehabilitációs Bizottság által kiadott igazolás szükséges; amennyiben a fogyatékosság később keletkezett: a területileg illetékes szak főorvos vagy az igazságügyi szakértő igazolása. Az igazolás nem lehet régebbi 3 hónapnál és tartalmaznia kell a fogyatékosság BNO kódját a 5/2003. (II.19.) ESZCSM rendelet mellékletében található táblázat alapján.

**- ÖNELTARTÓ TESTVÉR – Közjegyző által hitelesített öneltartási nyilatkozat**, mely tartalmazza a testvér és a szülők nyilatkozatát. Ez esetben nem számít bele a családtagok számába.

Kérek mindenkit, hogy időben kezdje el beszerezni a szükséges igazolásokat!

**Elérhetőség:**

email: szocialis@barczihok.elte.hu

személyesen: HÖK irodában

Üdvözlettel:

Varga Fanni

ELTE BGGyK HÖK

szociális alelnök